Page:Christ's kirk on the green (3).pdf/19

 19

Steen, freſh and faſtin' mang the reſt, came in to get his morning, Speer'd gin the bride had tane the teſt, and how ſhe loo'd her corning? She leugh as ſhe had fun a neſt, ſaid, Let a be your ſcorning, Quoth Roger, Fegs I've done my beſt, to gie' er a charge of horning, As well's I may.

Kind Kirſh was there, a canty laſs, black-ey'd, black hair'd and bonny; Right weel redd up and jimp ſhe was, and wooers had fou mony: I watna how it came to paſs, ſhe cuttled in wi' Johnny, And tumbling wi' him on the graſs, dang a' her cockernonny A jee that day.

But Mauſe begrutten was and bleer'd,                      look'd thowleſs, douf and ſleepy; Auld Maggy kend the wyt, and ſneer'd                      ca'd her a poor daft heepy; Its a wiſe wife that wats her weird; what thoʻ ye mount the creepy; There a good leſſon may be lear'd                      and what the war will ye be, To ſtand a day.